REFERAT FRA FORELDREMØTE PÅ 9. TRINN, tirsdag 5. september 2023.

13 elever var representert på møtet.

Bjørn Egil ønsket velkommen til møtet.

Timeplan

Timeplanen er alltid kopiert opp bak på arbeidsplanen.

Mat og helse.

Mat og helse er et avgangsfag i 9. klasse. Klassen er delt i mat og helse. Den andre halvparten har norsk eller engelsk.

Det er mulig å klage på karakteren til våren hvis du føler det er feil.

Elevbedrift.

Vi ønsker å ha elevbedrift dette skoleåret.

Inntekten kan gå til klassetur i 10. klasse. Hvis noen har noen ressurser / ideer så må dere gjerne ta kontakt.

Det kan opprettes en egen konto i banken, eller ansvarlig for kassekassa kan ta ansvar for det.

Student.

Det kommer en student fra MF som skal være her i 6 uker (uke 39-46). Hun har fagene samfunnsfag og KRLE.

Bjørn Egil er også student dette året. Han vil med jevne mellomrom blir borte noen dager.

Fravær.

Planlagt fravær / sykdom meldes i Visma av foresatte.

Ønsker dere å få slette fravær må dette søkes om hvert år.

Svømming.

Klassen skal ha svømmeundervisning i år. Dette starter i uke 41. Klassen deles i to grupper, en jentegruppe og en guttegruppe. Hver gruppe skal ha seks onsdager i bassenget i Laudal.

Tilvalgsfag og valgfag.

Elever som har arbeidsliv, prøver vi å utplassere i bedrifter.

Hjemmesiden.

Blir oppdatert jevnlig med aktiviteter som skal skje. Der ligger en kalender for hele skolen. Her finner dere også arbeidsplanen og fagplaner.

Vi bruker skolenmin.cdu og campus som digitale verktøy. Vi har få fysiske lærebøker.

I uke 41 skal det være temauke på u-trinnet, med temaet «Rus og grenser». Det blir jobbet litt på tvers av alle klassene.

Noden kommer onsdag 6.9 og informerer om tilbudet de har.

Helsesykepleier kommer torsdag 7.9 og har et opplegg for u-trinnet.

9. og 10. trinn ønsker å kjøre dialog modellen på foreldremøte en gang senere i høst. Dette er en organiseringsmetode for å få i gang en diskusjon som bl.a. handler om mobbing og inkludering. Elevene skal også være med på det møtet. Et emne kan også være tur i 10. klasse.

Foreldremøtet til våren er satt opp som foreldrestyrt. FAU har hatt ønsker om noen felles tema. Kom gjerne med innspill til FAU om ønsker til tema.

Ordensreglementet finner dere på skolens hjemmeside.

<https://www.minskole.no/finsland>

Klassekontakt.

Det må velges ny klassekontakt og vara for de to siste årene. Kan kanskje være lurt å ha en egen tur-/dugnadskomitè.

Representant: Elisabeth Hærås

Vara: Kristian Homme

Turkomitè: Folk tenker litt på dette og gir beskjed til Elisabeth H. hvis de ønsker å være med her.

Elevene bruker litt tid på skolen til å sette opp et forslag til hvilken tur de ønsker seg. De må da komme med minst et innenlands-forslag. Det må hentes inn litt informasjon og priser.

Vi strever litt med godteri og brus i timene. De skal ikke ha med godteri og brus på skolen. Fint hvis foreldre hjelper oss med å regulere dette.

Foreldre ønsker beskjed hjem ang. episoder som gjelder deres barn. Heller en beskjed for mye, enn en for lite.

Klassen skal ha nasjonale prøver i lesing og regning. Dette gjennomføres før høstferien.

I uke 44 er det åpen skole på videregående skole for elever og foreldre.